b'\n_START_ARTICLE_\nHidroelektrarna Solkan\n_START_SECTION_\nZgodovina\n_START_PARAGRAPH_\nZamisel o gradnji hidroelektrarne sega v konec 19. stoletja, ko je projekt predlagal nem\xc5\xa1ki AEG. Leta 1938 je bil izdelan italijanski na\xc4\x8drt za izrabo vodnega potenciala So\xc4\x8de. Slovenski projekt o gradnji HE Solkan je stekel leta 1964 z vrsto \xc5\xa1tevilnih geolo\xc5\xa1kih raziskav in raziskav o vplivu na okolje. Sama gradnja se je za\xc4\x8dela dve leti po uveljavitvi Osimskih sporazumov, 1981, obratovati je za\xc4\x8dela v letu 1984. _NEWLINE_HE Solkan je zadnja v verigi velikih hidroelektrarn na reki So\xc4\x8di. Le\xc5\xbei malo pred izhodom reke So\xc4\x8de v furlansko ni\xc5\xbeino, ume\xc5\xa1\xc4\x8dena med Sabotinom in Sveto Goro.'